Document ID: 32005D0118

Reference:
18.10.2005
MT
Il-Ġurnal Uffiċjali ta’ l-Unjoni Ewropea
76
ID-DEĊIŻJONI TAL-PARLAMENT EWROPEW, TAL-KUNSILL U TAL-KUMMISSJONI, TAL-QORTI TAL-ĠUSTIZZJA, TAL-QORTI TA' L-AWDITURI, TAL-KUMITAT EKONOMIKU U SOĊJALI EWROPEW, TAL-KUMITAT TAR-REĠJUNI U TA' L-OMBUDSMAN
tas-26 ta' Jannar 2005
li twaqqaf l-Iskola Ewropea ta' l-Amministrazzjoni
(2005/118/KE)
IL-PARLAMENT EWROPEW, IL-KUNSILL TA' L-UNJONI EWROPEA, IL-KUMMISSJONI TAL-KOMUNITÀ EWROPEA, IL-QORTI TAL-ĠUSTIZZJA, IL-QORTI TA' L-AWDITURI, IL-KUMITAT EKONOMIKU U SOĊJALI EWROPEW, IL-KUMITAT TAR-REĠJUNI U L-OMBUDSMAN,
Wara li kkunsidraw l-Istatut tal-ħaddiema tal-Komunitajiet Ewropej u l-iskema applikabbli għall-aġenti l-oħra tal-Komunitajiet stabbiliti bir-Regolament tal-Kunsill (KEE, Euratom, KEFA) Numru 259/68 (1), u emendat l-aħħar bir-regolament (KE, Euratom) nru 723/2004 (2) u b' mod partikolari l-Artikolu 2 paragrafu 2 ta' l-Istatut imsemmi,
Wara li kkunsidraw il-parir tal-Kumitat ta' l-Istatut,
Billi:
(1)
Jeħtieġ li l-istituzzjonijiet jintensifikaw l-investiment tagħhom fit-taħriġ professjonali ta' l-impjegati tagħhom.
(2)
Koperazzjoni interistituzzjonali f'dan il-qasam tippermetti l-ħolqien ta' sinerġiji fil-livell tar-riżorsi umani u finanzjarji meħtieġa, biex b'hekk jissaħħu l-iskambji bejn l-istituzzjonijiet u d-diffużjoni tal-valuri komuni u ta' prattiċi professjonali armoniżżati.
(3)
Minħabba dan jeħtieġ li jingħataw lill-organiżżazzjoni interistituzzjonali komuni dawk il-meżżi li jistgħu jwasslu għal ċerti azzjonijiet fil-qasam tat-taħriġ professjonali tal-ħaddiema u aġenti oħra tal-Komunitajiet Ewropej.
(4)
Minħabba raġunijiet ta' ekonomija u effikaċja, jeħtieġ li din l-organiżżazzjoni tkun amministrattivament magħquda ma' organu interistituzzjonali eżistenti, cioé Uffiċċju tas-Selezzjoni tal-Ħaddiema tal-Komunitajiet Ewropej stabbilit bid-Deċiżjoni 2002/620/CE tal-Parlament Ewropew, tal-Kunsill, tal-Kummissjoni, tal-Qorti tal-Ġustizzja, tal-Qorti ta' l-Awdituri, tal-Kumitat Ekonomiku u Soċjali Ewropew, tal-Kumitat tar-Reġjuni u ta' l-Ombudsman, u dan għall-inqas għall-perjodu tal-bidu.
IDDEĊIDEW KIF ĠEJ:
Artikolu 1
Twaqqif ta' l-Iskola Ewropea ta' l-Amministrazzjoni
Hija b'dan imwaqqfa l-Iskola Ewropea ta' l-Amministrazzjoni, minn hawn 'l quddiem imsejjħa “l-Iskola”.
Artikolu 2
Għanijiet
1.   L-Iskola hija responsabbli, għan-nom ta', u fil-kwadru tad-direzzjonijiet stabbiliti mill-istituzzjonijiet firmatarji tad-deċiżjoni preżenti, minn hawn 'l quddiem imsejjħin “l-istituzzjonijiet”, li tfassal u twettaq programmi ta' taħriġ professjonali fl-ottika ta' l-iżvilupp tar-riżorsi umani u ta' l-iżvilupp tal-karriera.
2.   Biex tilħaq dak li qed jitolbu minnha l-istituzzjonijiet, l-Iskola:
a)
tfassal, torganiżża u tixtarr l-programmi ta' taħriġ;
b)
tiffaċilita il-partiċipazzjoni għall-programmi ta' taħriġ esterni;
c)
tista' tilħaq kull għan ieħor konness ma' u li jgħin lil missjoni tagħha.
3.   Is-Segretarji Ġenerali ta' l-Istituzzjonijiet, ir-Reġistratur tal-Qorti tal-Ġustizzja u r-rappreżentant ta' l-Ombudsman jiddeterminaw u, fejn meħtieġ jimmodifikaw, l-oqsma ta' taħriġ li għalihom l-Iskola hija responsabbli.
4.   Fuq talba ta' istituzzjoni, organu, uffiċċju jew agenzija, l-Iskola tista' tagħti l-assistenza tagħha bi ħlas fil-qasam tat-tfassil tat-taħriġ.
Artikolu 3
Talbiet u Lmenti, Metodu
It-talbiet u l-ilmenti li joħorġu mill-eżerċizzju ta' l-għanijiet kontemplati fil-paragrafu 2 ta' l-Artikolu 2 għandhom ikunu indirizzati lill-Iskola. Kull min jixtieq jirrikorri għal dan irid jindirizza lill-Kummissjoni.
Artikolu 4
Amministrazzjoni Magħquda
1.   L-Iskola hija amministrattivament magħquda ma' Uffiċċju tas-Selezzjoni tal-Ħaddiema tal-Komunitajiet Ewropej, minn hawn 'l quddiem imsejjaħ “l-Uffiċċju” (3).
2.   L-għaqda timplika notevolment li:
—
il-kunsill amministrattiv ta' l-Uffiċċju jagħmel il-funzjoni tal-Kunsill amministrattiv ta' l-Iskola;
—
id-direttur ta' l-iskola jkun id-direttur ta' l-Uffiċċju;
—
il-personal ta' l-iskola huwa assenjati fuq l-impjieg ta' l-Uffiċċju;
—
l-irċevuti u l-infiq ta' l-Iskola huma integrati fil-baġit ta' l-Uffiċċju.
Il-funzjonijiet previsti fis-sottoparagrafi b) u c) jinqdew mill-organi korrispondenti ta' l-Uffiċċju.
3.   Mhux aktar tard mill-15 ta' Frar 2008, l-għaqda amministrattiva tista' tintemm permeżż ta' deċiżjoni tal-Kunsill t'Amministrazzjoni meħuda b'maġġoranza kwalifikata kif definita fil-paragrafu 5 ta' l-Artikolu 6 tad-Deċiżjoni 2002/621/KE (4) basta għall-anqas ħames istituzzjonijiet jaqblu.
Artikolu 5
Tħaddim fil-Prattika
Is-Segretarji Ġenerali tal-Parlament Ewropew, tal-Kunsill, tal-Kummissjoni, tar-Reġistratur tal-Qorti tal-Ġustizzja, tas-Segretarji Ġenerali tal-Qorti ta' l-Awdituri, tal-Kumitat Ekonomiku u Soċjali Ewropew, tal-Kumitat tar-Reġjuni u tar-Rappreżentant ta' l-Ombudsman, għandhom bi ftehim jieħdu l-miżuri neċessarji biex titħaddem din id-deċiżjoni fil-prattika.
Artikolu 6
Dħul fis-seħħ
Din id-deċiżjoni tidħol fis-seħħ fil-ġurnata li tiġi ppubblikata fil-Ġurnal Uffiċjali ta' l-Unjoni Ewropea.
Magħmula Brussell, fis-26 ta' Jannar 2005
Għall-Parlament Ewropew
Il-president
Josep BORRELL FONTELLES
Għall-Kunsill
Il-president
Jean ASSELBORN
Għall-Kummissjoni
Il-president
José Manuel BARROSO
Għall-Qorti tal-Ġustizzja
Il-president
Vassilios SKOURIS
Għall-Qorti ta' l-Awdituri
Il-president
Hubert WEBER
Għall-Kumitat Ekonomiku u Soċjali
Il-president
Anne-Marie SIGMUND
Għall-Kumitat tar-Reġjuni
Il-president
Peter STRAUB
L-Ombudsman
Nikiforos DIAMANDOUROS
(1)  ĠU L 56 ta' l-4 ta' Marzu 1968, paġ.1. Regolament emendat l-aħħar bir-Regolament (KE, Euratom) numru 31/2005 (ĠU L 8 tat-12.1.2005, paġ.1).
(2)  ĠU L 197 tas-26 ta' Lulju 2002, p.53
(3)  ĠU L 197 tas-26 ta' Lulju 2002, p.56
(4)  ĠU L 197 tas-26 ta' Lulju 2002, paġ. 56.

Summary:
L-Iskola Ewropea tal-Amministrazzjoni
L-Iskola Ewropea tal-Amministrazzjoni
 
SOMMARJU TA’
Deċiżjoni 2005/118/UE li tistabbilixxi l-Iskola Ewropea tal-Amministrazzjoni.
Deciżjoni 2005/119/KE — l-organizzazzjoni u l-operat tal-Iskola Ewropea tal-Amministrazzjoni
X’INHU L-GĦAN TA’ DAWN ID-DEĊIŻJONIJIET?
Id-Deċiżjoni 2005/118/KE li tistabbilixxi l-Iskola Ewropea tal-Amministrazzjoni bil-għan li tagħti taħriġ professjonali lill-persunal tal-istituzzjonijiet firmatarji (il-Parlament Ewropew, il-Kunsill, il-Kummissjoni Ewropea, il-Qorti tal-Ġustizzja, il-Qorti tal-Awdituri, il-Kumitat Ekonomiku u Soċjali Ewropew, il-Kumitat tar-Reġjuni u tal-Ombudsman Ewropew).  Id-Deċiżjoni 2005/119/KE tistabbilixxi r-regoli għall-organizzazzjoni u t-tmexxija tal-iskola.  
PUNTI EWLENIN
Għan
Din l-iskola interistituzzjonali torganizza attivitajiet ta’ taħriġ biex ittejjeb il-ħiliet u l-għarfien tan-nies li jaħdmu fl-organizzazzjonijiet firmatarji. L-għan huwa li jiġu trażmessi valuri komuni għall-istituzzjonijiet kollha tal-UE. Din hija responsabbli sabiex:tfassal, torganizza u tevalwa attivitajiet ta’ taħriġ;  tiffaċilita l-partiċipazzjoni f’attivitajiet ta’ taħriġ organizzati esternament;  twettaq kwalunkwe kompitu ieħor relatat ma’ jew li jappoġġa d-dmitijiet tagħha.  Tip ta’ taħriġ L-iskola toffri t-tipi ta’ taħriġ li ġejjin:korsijiet amministrattivi għal dawk li għandhom (jew li jkunu mistennija li jkollhom) rwol ta’ tmexxija;korsijiet ta’ introduzzjoni għal membri tal-persunal reklutati ġodda;taħriġ obbligatorju għal dawk li jkunu se jiċċaqalqu bejn gruppi ta’ funzjonijiet, pereżempju, dawk li jiċċaqalqu minn rwol klerikali jew segretarjali għal rwol eżekuttiv.  L-istituzzjonijiet huma liberi li jissupplimentaw dawn il-korsijiet b’korsijiet aktar konformi mal-ħtiġijiet speċifiċi tagħhom.  L-iskola tista’ wkoll toffri korsijiet mitluba minn korpi, aġenziji jew uffiċċji oħrajn tal-UE diment li dawn ma jfixklux l-organizzazzjoni ta’ korsijiet għall-istituzzjonijiet.  Min iħarreġ u postijiet ta’ taħriġL-istituzzjonijiet firmatarji jagħmlu uffiċjali disponibbli biex iservu ta’ ħarrieġa.  Bħala regola ġenerali, il-korsijiet huma organizzati fi Brussell u fil-Lussemburgu, iżda t-taħriġ jista’ jsir f’postijiet oħrajn.  Organizzazzjoni ta’ attivitajietIl-bord ta’ tmexxija tal-iskola għandu jiżgura aċċess ibbilanċjat għal korsijiet għall-persunal fl-istituzzjonijiet differenti.  L-iskola għandha tiżgura li jkun hemm numru minimu ta’ postijiet fejn it-taħriġ ikun obbligatorju jew fejn ikun prekundizzjoni għall-eżerċizzju ta’ funzjoni partikolari, b’mod partikolari waħda maniġerjali.  L-iskola tista’ tkun meħtieġa li tittratta sitwazzjonijiet temporanji jew speċjali fejn aktar parteċipanti għat-taħriġ minn normal ikunu jistgħu jeħtieġu li jiġu ammessi għat-taħriġ. F’dan il-każ, l-istituzzjonijiet rilevanti għandhom jittrasferixxu r-riżorsi finanzjarji meħtieġa.  L-iskola tista’ tikkoopera ma’ kulleġġi, istituti u universitajiet oħrajn attivi fl-istess qasam.  ĠestjoniL-iskola hija abbinata mal-Uffiċċju Ewropew għas-Selezzjoni tal-Persunal (EPSO). Dan ifisser li:il-bord amministrattiv tal-uffiċċju jaġixxi bħala l-bord amministrattiv tal-iskola;il-kap tal-uffiċċju huwa wkoll il-prinċipal tal-iskola u huwa responsabbli sabiex jaħtar il-persunal;il-persunal tal-iskola huwa assenjat għal karigi li jappartjenu lill-uffiċċju;id-dħul u l-infiq tal-iskola huma parti integrali mill-baġit tal-uffiċċju.  Il-bord amministrattiv jieħu deċiżjonijiet dwar:l-operat tal-iskola,l-istruttura tagħha,il-baġit u r-rapport annwali tal-ġestjoni tagħha,il-programm ta’ ħidma tagħha;ir-rati li l-iskola timponi għas-servizzi tagħha, ukif kull istituzzjoni għandha tipprovdi lill-iskola b’numru adegwat ta’ uffiċjali biex iservu ta’ ħarrieġa.  
MINN META JAPPLIKAW ID-DEĊIŻJONIJIET?
Kemm id-Deċiżjoni 2005/118/KE kif ukoll id-Deċiżjoni 2005/119/KE ilhom japplikaw mill-10 ta’ Frar 2005.
SFOND
Għal aktar informazzjoni, ara:L-Iskola Ewropea tal-Amministrazzjoni (Europa).  
DOKUMENTI EWLENIN
Id-Deċiżjoni 2005/118/KE tal-Parlament Ewropew, tal-Kunsill, tal-Kummissjoni, tal-Qorti tal-Ġustizzja, tal-Qorti tal-Awdituri, tal-Kumitat Ekonomiku u Soċjali Ewropew u tal-Kumitat tar-Reġjuni u tal-Ombudsman Ewropew tas-26 ta’ Jannar 2005 li tistabbilixxi l-Iskola Ewropea tal-Amministrazzjoni (ĠU L 37, 10.2.2005, pp. 14-16)
Id-Deċiżjoni 2005/119/KE tas-Segretarji Ġenerali tal-Parlament Ewropew, tal-Kunsill, tal-Kummissjoni, tal-Qorti tal-Ġustizzja, tal-Qorti tal-Awdituri, tal-Kumitat Ekonomiku u Soċjali Ewropew u tal-Kumitat tar-Reġjuni u tar-Rappreżentant tal-Ombudsman Ewropew tas-26 ta’ Jannar 2005 dwar l-organizzazzjoni u l-operat tal-Iskola Ewropea tal-Amministrazzjoni (ĠU L 37, 10.2.2005, pp. 17-20)
l-aħħar aġġornament 07.11.2017